Eesti kinnisvaraturu pikaajalist hinnatõusu veavad Kesk- ja Lõuna-Eesti väikelinnad, kus kümne aastaga on korterite ruutmeetrihind kasvanud kolme-neljakordseks. Enim, neli korda, on keskmine ruutmeetrihind korteritehingutes kasvanud Raplas, kus see ulatus tänavu esimeses kvartalis 1211 euroni. Enam kui kolm korda on aastakümnega tõusnud veel Põlva, Jõgeva ja Haapsalu hinnatase. Mille tõttu kinnisvarahinnad ka väiksemates Eesti linnades tõusevad ja kas on ka kohti, mis ei ole buumile järgnenud majanduskriisist veel üldse taastunud, räägimegi seekordses saates.